ועדת החוקה, חוק ומשפט, כנסת 15, פרוטוקול מספר 31, 1999-11-10 10:00

מוזמנים: משרד הפנים: עו"ד נחמיה אבנרי - לשכה משפטית עו"ד הדסה צנגן - לשכה משפטית עו"ד מרגלית בוטרמן עירית הוד השרון: משה ארז - סגן ראש העיר עו"ד רוני אמיר- יועמ"ש עופר בן צבי -מנהל המחלקה לאיכות הסביבה בני סלע - עוזר גזבר

קצרנית: סדר היום: צו העיריות (עבירות קנס) (תיקון), התש"ס - 1999 - עירית הוד השרון אישור הצו צו העיריות (עבירות קנס) (תיקון), התש"ס- 1999 עירית הוד השרון - אישור הצו

אמנון רובינשטיין: שלום לכולכם, אני מתכבד לפתוח את ישיבת הוועדה.

אמנון רובינשטיין: על סדר היום - צו העיריות, עבירות קנס, תיקון, התש"ס - 1999.

אמנון רובינשטיין: עירית הוד השרון.

אמנון רובינשטיין: נציג משרד הפנים יציג את הצו.

נחמיה אבנרי: מדובר בעוד צו שהצליח לעבור את כל המשוכות שבדרך.

אמנון רובינשטיין: אבל עדיין - הקנסות מאד נמוכים כאן.

נחמיה אבנרי: הקנסות הם בשיעור הקיים, אך ברגע שנאשר בשבוע הבא את ההעלאה, כמובן שגם השיעור שלהם יעלה.

אמנון רובינשטיין: אני רוצה לשאול - על הנחת אשפה, שאינה אשפת בית, בכלי אשפה שבמקום ציבורי, או הנחה או זריקת אשפה במקום ציבורי או פרטי, שלא לתוך כלי אשפה שהותקן - איזה מין קנס הוא 160 ש"ח?

אמנון רובינשטיין: זה הרי מגוחך.

דורית ואג: ביום רביעי הבא יובא לאישור העידכון, בשיעור של 40 אחוז.

נחמיה אבנרי: מדובר על אדם פרטי, למשל, שזורק עטיפה.

אמנון רובינשטיין: לא, לא על זה מדובר.

אמנון רובינשטיין: מדובר על "הנחת אשפה שאינה אשפת בית, בכלי אשפה של מקום ציבורי או הנחה או הנחה או זריקת אשפה במקום ציבורי או פרטי, שלא לתוך כלי אשפה".

אמנון רובינשטיין: איפה נמצאת ההתייחסות למשאית ששופכת פסולת בנייה?

נחמיה אבנרי: בסעיף 35 (ב).

אמנון רובינשטיין: יש מישהו שמתנגד להצעה של משרד הפנים?

אמנון רובינשטיין: אם כך, אנחנו מאשרים את הצו.

דורית ואג: מה הוא העניין עם המוניות בהוד השרון?

משה ארז: יש אצלנו תחנת מוניות שנמצאת בכביש ראשי.

משה ארז: הם חונים במקום שאסור לחנייה, שלא הוקצה להם.

נחמיה אבנרי: הטיפול בעניין הוא בסמכות הרשות המקומית, לא בסמכות המשטרה.

אמנון רובינשטיין: יש כאן בעיה ארצית, שלמעט במספר קטן מאד של מקומות, הרשויות המרכזיות לא מפעילות את סמכותן.

אמנון רובינשטיין: לא המשטרה ולא המשרד לאיכות הסביבה.

אמנון רובינשטיין: לעומת זאת, המפקח לא נתן מספיק סמכויות לשלטון המקומי.

אמנון רובינשטיין: המגמה שלי כאן היא להגדיל את סמכויות השלטון המקומי, בהיעדר סמכות מרכזית.

אמנון רובינשטיין: תודה לכולכם, הישיבה נעולה.